తెలంగాణలో మహిళా తహసీల్దార్ దారుణహత్య WATCH LIVE TV
లంక కెప్టెన్‌పై రెండు మ్యాచ్‌ల నిషేధం
అసలే గెలవాల్సిన మ్యాచ్‌లో ఓడిన బాధలో ఉన్న లంక జట్టుకు మరో ఎదురు దెబ్బ తగిలింది. స్లో ఓవర్ రేట్ కారణంగా..
TNN | Updated:
Aug 25, 2017, 01:41PM IST
పల్లకెలె వేదికగా గురువారం జరిగిన రెండో వన్డేలో విజయం వాకిట నిలిచి అనూహ్యంగా ఓటమిపాలైన ఆతిథ్య జట్టుకు మరో షాక్ తగిలింది. స్లో ఓవర్ రేట్ కారణంగా లంక కెప్టెన్ ఉపుల్ తరంగపై ఐసీసీ రెండు మ్యాచ్&zwnj;ల నిషేధం విధించింది. 12 పరుగుల వ్యవధిలో ఆరు వికెట్లు తీసిన లంక జట్టు మరో 3 వికెట్లు తీయలేకపోవడంతో మ్యాచ్&zwnj;లో ఓడటంతోపాటు... కెప్టెన్&zwnj;పై వేటు కూడా పడింది. దీంతో మిగతా మూడు వన్డేల కోసం టెస్టు కెప్టెన్ దినేశ్ చండీమల్&zwnj;, టాప్ ఆర్డర్ బ్యాట్స్&zwnj;మెన్ తిరిమన్నెలకు లంక సెలక్టర్ల నుంచి పిలుపు అందింది. తరంగ గతంలో ఛాంపియన్స్ ట్రోఫీ&zwnj;లో దక్షిణాఫ్రికాపై జరిగిన మ్యాచ్&zwnj;లో స్లో ఓవర్ రేట్ కారణంగా తర్వాతి రెండు మ్యాచ్&zwnj;లకు దూరమయ్యాడు.
తర్వాతి రెండు మ్యాచ్&zwnj;లకు ఓపెనర్ దన్షుక గుణతిలక కూడా దూరమయ్యే అవకాశాలు ఉన్నాయి. ఫీల్డింగ్ చేస్తోన్న సమయంలో అతడి భుజానికి గాయమైంది. అతడి స్థానంలో తిరుమన్నె ఓపెనర్&zwnj;గా బరిలో దిగనున్నట్లు తెలుస్తోంది. చండీమల్ నాలుగో స్థానంలో బ్యాటింగ్&zwnj;కు వస్తాడు. తరంగ స్థానంలో తాత్కాలికంగా ఎవరు కెప్టెన్ పగ్గాలు చేపట్టాలనే విషయమై లంక సెలక్టర్లు క్యాండీలో సమావేశమయ్యారు. మిడిలార్డర్ బ్యాట్స్&zwnj;మెన్ చమర కపుగెదెరను తాత్కాలిక కెప్టెన్&zwnj;&zwnj;గా నియమించే అవకాశాలు ఉన్నాయి.